- Hindi News
- National
- अंडरब्रिज निर्माण के कारण सात ट्रेनों का संचालन प्रभािवत, यात्री हुए परेशान
अंडरब्रिज निर्माण के कारण सात ट्रेनों का संचालन प्रभािवत, यात्री हुए परेशान
भास्कर संवाददाता। मेड़ता रोड
मेड़तारोड-बीकानेर रेलमार्ग मध्य अलाय स्टेशन यार्ड में स्थित समपार फाटक संख्या सी 46 पर अंडरब्रिज निर्माण होने के कारण मंगलवार को पांच घंटे का ब्लॉक होने के कारण चार ट्रेनों का संचालन बाधित होने के स्थान पर आठ ट्रेनों को दो से पांच घंटे तक की देरी का सामना करना पड़ा। यात्रियों को इस कारण दिनभर परेशानी का सामना करना पड़ा। वहीं दूसरी ओर मालगाड़ियों का संचालन भी दिनभर रोक दिया गया।
जोधपुर मंडल के मेड़ता रोड बीकानेर रेलमार्ग मध्य अलाय स्टेशन यार्ड में समपार फाटक संख्या सी 46 रोड अंडर ब्रिज निर्माण के लिए मंगलवार सुबह 8.30 से दोपहर 1.30 बजे तक 5 घंटे ब्लॉक लिया गया। इस संबंध में रेलवे ने ट्रेन संख्या 14707 बीकानेर-बांद्रा रणकपुर एक्सप्रेस बीकानेर से 2 घंटे 30 मिनट, ट्रेन संख्या 14887 कालका-हरिद्वार से बाड़मेर कालका एक्सप्रेस एक घंटे 15 मिनट, ट्रेन संख्या 59705 सूरतगढ़-जयपुर सवारी ट्रेन 2 घंटे 20 मिनट, ट्रेन संख्या 59706 जयपुर-सूरतगढ़ पैसेंजर ट्रेन 2 घंटे 15 मिनट का अतिरिक्त देरी होने की सूचना जारी की गई। इन चार ट्रेनों को अतिरिक्त देरी से कहीं अधिक देरी अन्य ट्रेनों को भी देरी का सामना करना पड़ा। इस कारण दिनभर यात्रियों को विभिन्न स्टेशनों पर बैठकर ट्रेनों का इंतजार करना पड़ा।
22 दिसंबर को हावड़ा लिंक एक्सप्रेस मेड़ता रोड से बीकानेर नौ घंटे में पहुंच सकी। इसका समाचार प्रमुखता से प्रकाशित किया गया। जिसकी गूंज जयपुर, दिल्ली तक पहुंची। जिसका सीधा फायदा मंगलवार को यात्रियों को मिला कि हावड़ा एक्सप्रेस 12307 तीन घंटे की देरी से मेड़ता रोड पहुंची। शंटिंग के बाद हावड़ा लिंक एक्सप्रेस को बीकानेर की ओर साढ़े सात बजे रवाना किया गया। मगर अलाय 8.30 बजे क्रॉस नहीं कर सकी। करीब 8.50 बजे क्रॉस कर सकी। जबकि अलाय में ब्लॉक का समय साढ़े आठ से 1.30 बजे तक का था। मगर 30 मिनट देरी से 9 बजे ब्लॉक दिया गया। जो दोपहर 2 बजे का दिया गया। दैनिक भास्कर में समाचार प्रकाशन का सीधा फायदा यात्रियों को मिला।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva